da da en sv da da fr de da da da da da da da da da da en da da da da da da en en es it da da da da eo da en da da da fr fi nb nb da nb da nb da nb da nb sv nb da nb da nb da de da de da da en
Kreative Værksteder samlede 2200 besøgende i Hejlsminde Forsamlingshus
Sidst opdateret 2. aug 2022
Fra den 24. juli og en uge frem var der livlig aktivitet i Hejlsminde Forsamlingshus. Her var der for 26. gang besøg af forskellige kunstnere, der kunne fremvise resultatet af deres kreative indsats.
Femten kunstnere havde fået plads med vidt forskellige værker og produkter. Man kunne se og købe glasperler og keramik, pileflet og glaskunst, vævede produkter, og skindtasker og skindpunge samt malerier og meget mere.
På åbningsdagen om søndagen var der 350 besøgende.
”Det er vi meget tilfredse med. De højeste antal et af årene var 400 besøgende,” fortæller koordinator og maler Birthe Engedal.
De andre dage var der 200 – 250 besøgende om dagen. Samlet blev det til 2200 gæster i år.
Avisen var på besøg om torsdagen og nåede at tale med nogle af kunstnerne inden tilstrømningen for alvor tog til efter en lidt stille formiddag.
”Det er næsten meditativt at arbejde med glas,” afslører Birgitte Ekholm Gaardsted, ”det tager den tid, det tager og man kan ikke fremskynde processen.” 55-årige Birgitte har været med i Kreative Værksteder i 15 år. Hun arbejder som lærer i musik ved Christiansfeld Skole. Glaskunsten er således en hobby. Det begyndte for 30 år siden, hvor hun i sine forældres cykelskur startede med at arbejde med glas over sin fars ukrudtsbrænder. Der er sket meget siden den gang. Nu arbejder hun bl.a. med at styre gas- og ilt-tilførslen under processen, da hun ved høje temperaturer kan fremtrylle de mest rene farver i glasperlerne. Birgitte har en udstilling i Søstrehuset i Christiansfeld.
”Jeg keder mig aldrig,” fortæller Sophie Dahlmann, der fyldte 82 år i går. Hun arbejder hele året med sine interesser. Ikke mindst har hun de sidste 35 år arbejdet med patchwork. Hun arbejder også med troldhassel. ”Det er hårdt arbejde,” afslører hun og viser sine lidt medtagne fingre frem. Grenene skal tørres og slibes inden hun med tuschpenne i forskellig tykkelse tegner fine mønstre.
”Jeg har arbejdet med væv i 40 år, men det har altid kun været en hobby,” fortæller snart 86-årige Annelise Nielsen (th.) Hun har været med i Kreative Værksteder lige fra begyndelsen for 26 år siden. Tidligere havde hun sin store væv med, men nøjes nu med båndvæven. På billedet sidder hun ved sin væv med en bødenål. En sådan nål bruges normalt af fiskere, når de arbejder med deres net. Annelise har imidlertid fundet ud af, at den også er god til arbejdet ved båndvæven. Her laver hun bl.a. stropper til viskestykker. På den store væv bruger hun en skytter.
”Jeg glemmer alt omkring mig, når jeg fordyber mig i maleriet,” siger Birthe Engedal Nissen. ”Jeg fik interessen for at male på børnehaveseminariet, men har arbejdet mere målrettet med det de sidste 20 år,” fortsætter hun. Det er ofte lokale motiver, hun falder for. Birthe medbringer til værkstedet mindre malerier. Nogle af hendes større værker er udstillet på galleri i Esbjerg. Birthe har også haft en udstilling i Ridehuset i Århus. Hun arbejder til dagligt i børnehaven Spiren i Haderslev, men bor i Christiansfeld.
”Et tapetmønster, en skovtur – alt kan inspirere mig,” fortæller 60-årige Jette Aagaard, der i 15 år har arbejdet med glaskunst. Hun er uddannet pottemager og senere pædagog. Jette blev selvstændig i 2009 og har haft en større butik med galleri i Aabenraa. Nu har hun en mindre butik med galleri samtidig med, at hun arrangerer kurser i det Kreative Hus i Aabenraa. Hun nyder mere frihed.
”Det giver mig ro, når jeg arbejder med noget levende,” fortæller 58-årige Helle Valgreen om sit arbejde med keramik. Hun arbejder mest ved drejeskiven, men har også lavet smykker, strikket og tegnet. Helle har igennem fire år undervist i keramik, bl.a. gennem AOF. Hun er tidligere pædagog og mentor for især unge. Helle bor i Taps, hvor hun har værksted og håber på en butik på et tidspunkt.
Journalistisk medarbejder. Uddannet som læge og psykiater. Har tidligere haft klinik. Men arbejder nu som journalistisk medarbejder på Christiansfeld Avis, Lunderskov Folkeblad og Vamdrup Avis. Speciale: Personhistorier. Bor i Haderslev.
Spændende besøg fra Kenya med dans, drama og dialog
Det kører på hjul for Dans gardinbutik
Ny lokalplan skal gøre område på havn offentligt
Endnu en finaleplads til ” Vilde Lillebælt”
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.